મોદીએ સંબોધન કરતાં જણાવ્યું કે આજે આ સભામાં ચારેય બાજુ કેસરિયો મહાકુંભ જ દેખાય છે. આ માત્ર પેજ સંમેલન નથી, પરંતુ કેસરીયા મહાકુંભ છે. જનતાને અને પેજ પ્રમુખોને સંબોધન કરતાં જણાવ્યું કે આજે તમે લોકોએ વટ પાડી દીધો છે. હું ભાજપનાં દરેક કાર્યકર્તાઓની તાકાતને જાણું છું. હું ભાજપનાં તમામ સિપાહીને સારી રીતે ઓળખું છું. લોકો જાણે કે ન જાણે પણ હું ભાજપ સિપાહીની તાકાત જાણું છું. અમારા કાર્યકર્તાઓ કોંગ્રેસનાં સમયમાં જેલમાં રહેવા મજબૂર બનતા હતાં. ભૂતકાળમાં કેટ કેટલાય સંકટ અમારા કાર્યકર્તાઓએ સહન કર્યા છે. જેથી ભાજપનાં કાર્યકર્તાઓને આદર પુર્વક નમન કરું છું. મેં મારી જિંદગીમાં અનેક ઉતાર-ચઢાવ જોયા છે. ભાજપ નેતાઓએ મને કહ્યું કે તમે અમને તારીખ આપો. લોકતંત્રમાં ચૂંટણી એક યજ્ઞ હોય છે. આથી મેં હજી સુધી આટલી મોટી સંખ્યામાં કાર્યકરોને ક્યારેય નથી જોયા. ઘણા સમય બાદ આજે જુની યાદો પણ તાજી થઇ છે. જ્યારે જ્યારે ચૂંટણી નામનો યજ્ઞ થાય છે, ત્યારે-ત્યારે તેને રોકવાવાળાઓ વિધ્ન નાખે છે. મોદીએ ઉત્તર પ્રદેશની ચૂંટણીમાં જીત માટે અમિત શાહને મેન ઓફ ધ મેચ ગણાવ્યા છે. નરેન્દ્ર મોદીએ અમિત શાહનાં વખાણ કર્યા છે. હિન્દુસ્તાનમાં ભાજપનો વિજયરથ અમિત શાહે લહેરાવ્યો છે. ગુજરાતમાં ચૂંટણી આવે છે ત્યારે કોંગ્રેસને તાવ આવે છે. UPમાં લોકસભા અને વિધાનસભામાં જીત માટે અમિત શાહ મેન ઓફ ધ મેચ છે. બલિ ચઢાવવાની હોય ત્યારે કોંગ્રેસ ગુજરાતીઓને આગળ કરે છે.